**APSTIPRINĀTS**

iepirkuma komisijas

2013. gada 26.marta sēdē

protokols Nr. 1

**ATKLĀTA KONKURSA**

**„Veidlapu iepirkums”**

**NOLIKUMS**

**Iepirkuma identifikācijas Nr.: SKUS 2013/09**

Rīga, 2013

**1. Vispārīgā informācija**

**1.1. Iepirkuma identifikācijas numurs**

SKUS 2013/09.

**1.2. Pasūtītājs**

1.2.1. Valsts sabiedrība ar ierobežotu atbildību „Paula Stradiņa klīniskā universitātes slimnīca” (turpmāk – Pasūtītājs)

***Pasūtītāja rekvizīti***:

*Adrese*: Pilsoņu iela 13, Rīga, LV-1002, Latvija

*Reģ. Nr.*: 40003457109

*Konta Nr. bankā*: LV93 UNLA 0003 0294 6714 4

*Tālruņa Nr.*: 67069736

*Faksa Nr.*: 67095312

*e-pasta adrese*: [kanceleja@stradini.lv](mailto:kanceleja@stradini.lv).

1.2.2. Pasūtītājs neuzņemas atbildību par pretendenta izmaksām piedāvājuma sagatavošanai un iesniegšanai neatkarīgi no Konkursa rezultātiem.

**1.3. Iepirkuma metode**

Atklāts konkurss (turpmāk – Konkurss) saskaņā ar Publisko iepirkumu likumu.

**1.4. Informācijas apmaiņa**

1.4.1. Informācijas apmaiņa starp Pasūtītāju un/vai iepirkuma komisiju un piegādātājiem un/vai pretendentiem notiek elektroniski – pa e-pastu (prioritāri) vai faksu vai pastu (pēc pieprasījuma).

1.4.2. Ja pretendents Pasūtītājam nodevis kādu informāciju, norādot, ka tā ir komercnoslēpums vai konfidenciāla rakstura informācija, Pasūtītājs, paziņojot par līguma slēgšanu un informējot pretendentus, šo informāciju neatklāj. Informācijas pieejamības ierobežošana neattiecas uz informāciju, kas ir vispārpieejama saskaņā ar Publisko iepirkumu likuma (turpmāk – Likums), kā arī citu normatīvo aktu prasībām.

**1.5. Konkursa pretendenti**

1.5.1. Par Konkursa pretendentu var būt jebkura persona vai personu apvienība, kura ir iesniegusi dokumentus Konkursa nolikumā noteiktajā kārtībā.

1.5.2. Visiem pretendentiem konkursā piemēro vienādus noteikumus.

1.5.3. Konkurss notiek arī tad, ja tajā ir pieteicies tikai viens pretendents.

1.5.4. Ja piedāvājumu Konkursam iesniedz personu apvienība, visi apvienības dalībnieki paraksta gan pieteikumu, gan tehnisko, gan finanšu piedāvājumu.

1.5.6. Ja piedāvājumu Konkursam iesniedz personu apvienība, piedāvājumā norāda personu, kura pārstāv personu apvienību Konkursā, kā arī katras personas atbildības apjomu, t.i., līguma daļas, par kurām atbild katrs no personu apvienības dalībniekiem. Šo informāciju paraksta visi personas apvienības dalībnieki.

1.5.7. Ja personu apvienību atzīst par Konkursa uzvarētāju, dalībnieku pienākums ir pēc Pasūtītāja pieprasījuma līdz līguma slēgšanai izveidot personālsabiedrību. Šo pieprasījumu pasūtītājs paziņo vienlaikus ar lēmumu par Konkursa rezultātiem.

**1.6. Iespējas iepazīties ar konkursa nolikumu un saņemt to**

1.6.1. Ar Konkursa nolikumu (turpmāk – Nolikums) un tā pielikumiem līdz 1.7.1.punktā minētā piedāvājuma iesniegšanas termiņa beigām var iepazīties un saņemt tos, sākot ar dienu, kad paziņojums par līgumu ir publicēts Iepirkuma uzraudzības biroja (IUB) mājas lapā un internetā:

* Pasūtītāja mājas lapas <http://www.stradini.lv> sadaļā „Iepirkumi”;
* nosūtot rakstisku pieprasījumu uz 1.9.2.punktā norādīto e-pastu. Pieprasījumā jānorāda šāda informācija: piegādātāja nosaukumu, pārstāvja vārdu, uzvārdu un kontaktinformāciju (pasta adrese, e-pasta adrese, tālrunis, fakss).

1.6.2. Visus ar Konkursu saistītos dokumentus, papildus informāciju un iespējamās izmaiņas un/vai papildinājumus Nolikumā Pasūtītājs ievieto VSIA „Paula Stradiņa klīniskā universitātes slimnīca” interneta mājas lapas <http://www.stradini.lv> sadaļā „Iepirkumi”. Ja minētos dokumentus un ziņas Pasūtītājs ir ievietojis interneta mājas lapā, tiek uzskatīts, ka piegādātājs tos ir saņēmis.

**1.7. Piedāvājuma iesniegšanas un atvēršanas vieta, datums, laiks un kārtība**

1.7.1. Ieinteresētās personas piedāvājumus var iesniegt Pasūtītāja pārstāvim līdz **2013.gada** **29.aprīlim plkst. 11:00, Rīgā, Pilsoņu ielā 13, 2.korpusā – Iepirkumu daļā**, iesniedzot personīgi vai atsūtot pa pastu. Pasta sūtījumam jābūt nogādātam šajā punktā norādītajā adresē līdz minētajam termiņam. Piedāvājums, kas iesniegts pēc minētā termiņa, tiks neatvērts atdots atpakaļ iesniedzējam.

1.7.2. Pasūtītāja pārstāvis piedāvājumu nepieņem, vai nosūta tā iesniedzējam, ja:

* piedāvājums neatbilst Nolikuma 1.10.punktā minētajām prasībām;
* piedāvājums tiek iesniegts pēc 1.7.1.apakšpunktā norādītā piedāvājuma iesniegšanas termiņa beigām.

1.7.3. Saņemot piedāvājumus, Pasūtītāja pārstāvis uz aploksnes vai paketes fiksē saņemšanas datumu un laiku. Aploksnes vai paketes tiek glabātas neatvērtas līdz piedāvājumu atvēršanas sanāksmei. Pasūtītājs nodrošina, lai līdz piedāvājumu atvēršanai pretendentu saraksts netiktu izpausts.

1.7.4. Piedāvājumi tiks atvērti VSIA „Paula Stradiņa klīniskā universitātes slimnīca”, administratīvā korpusa (2.korpuss), 1.stāva sanāksmju telpā, **2013. gada 29. aprīlī plkst. 11:00**, Pilsoņu ielā 13, Rīgā.

1.7.5. Piedāvājumu atvēršanas sanāksme ir atklāta. Konkursa piedāvājumu atvēršanā var piedalīties visi pretendenti vai to pārstāvji.

**1.8. Piedāvājuma derīguma termiņš**

1.8.1. Pretendenta iesniegtais piedāvājums ir derīgs, t.i., saistošs iesniedzējam **120 (viens simts divdesmit) dienas**, skaitot no Nolikuma 1.7.4.punktā noteiktās piedāvājumu atvēršanas dienas.

1.8.2. Ja objektīvu iemeslu dēļ iepirkuma līgumu nevar noslēgt 1.8.1.punktā noteiktajā termiņā, Pasūtītājs var rakstiski pieprasīt piedāvājuma derīguma termiņa pagarināšanu. Ja pretendents piekrīt pagarināt piedāvājuma derīguma termiņu, par to rakstiski paziņo Pasūtītājam.

1.8.3. Ja Pasūtītājs atzīst kādu pretendentu par uzvarējušu konkursā, tā piedāvājums ir saistošs līdz dienai, kad ir noslēgts iepirkuma līgums.

**1.9. Konkursa Nolikuma izskaidrojums. Iepirkuma komisijas kontaktpersonas**

1.9.1. Iepirkuma komisija pēc piegādātāja pieprasījuma sniedz papildu informāciju par Konkursa Nolikumu, ja iepirkuma komisijai adresēts rakstisks pieprasījums un tas iesniegts ne vēlāk kā 6 (sešas) dienas pirms piedāvājumu iesniegšanas termiņa beigām.

1.9.2. Iepirkuma komisijas noteiktās kontaktpersonas:

|  |  |  |  |
| --- | --- | --- | --- |
| Par iepirkuma dokumentāciju: | | Par tehnisko specifikāciju: | |
| Vārds, uzvārds: | Ruta Biteniece | Vārds, uzvārds: | Aina Cibuļska |
| Amats: | Iepirkumu daļas juriste | Amats: | Sagādes daļas vadītāja |
| Tālrunis: | 67069736 | Tālrunis: | 67069631, 67069633 |
| Fakss: | 67095312 | Fakss: | 67069339 |
| e-pasta adrese: | [ruta.biteniece@stradini.lv](mailto:ruta.biteniece@stradini.lv) | e-pasta adrese: | [aina.cibulska@stradini.lv](mailto:aina.cibulska@stradini.lv) |

**1.10. Piedāvājuma noformēšana**

1.10.1. Piedāvājums iesniedzams aizlīmētā, aizzīmogotā aploksnē vai paketē, uz kuras jānorāda:

* Pasūtītāja nosaukums un adrese;
* pretendenta nosaukums un adrese;
* atzīme „**Piedāvājums atklātam konkursam „Veidlapu iepirkums“, identifikācijas Nr. SKUS 2013/09. Neatvērt pirms piedāvājumu atvēršanas sanāksmes**”.
* līmējuma vieta apliecināta ar pretendenta – juridiskās personas zīmogu.

1.10.2. Piedāvājums sastāv no trim daļām:

* pretendentu atlases dokumentiem (viens oriģināls un 1 (viena) kopija), ieskaitot pieteikumu dalībai konkursā;
* tehniskā piedāvājuma (viens oriģināls, 1 (viena) kopija un 1 (viena) elektroniskā kopija uz CD nesēja);
* finanšu piedāvājuma (viens oriģināls, 1 (viena) kopija un 1 (viena) elektroniskā kopija uz CD nesēja).

1.10.3. Katru piedāvājuma daļu iesniedz ar attiecīgu uzrakstu „Pretendenta atlases dokumenti”, “Tehniskais piedāvājums” un “Finanšu piedāvājums”, kas ievietotas 1.10.1.punktā minētajā aploksnē. Katras piedāvājuma daļas dokumentiem jābūt cauršūtiem tā, lai dokumentus nebūtu iespējams atdalīt, dokumentiem jābūt sanumurētiem un jāatbilst pievienotajam satura radītājam. Uz piedāvājuma daļu oriģināliem un to kopijām norāda attiecīgi “ORIĢINĀLS” un “KOPIJA”.

1.10.4. Piedāvājumā iekļautajiem dokumentiem jābūt skaidri salasāmiem, bez labojumiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp oriģinālu un kopiju, noteicošais būs oriģināls. Ja pastāvēs jebkāda veida pretrunas starp skaitlisko vērtību un apzīmējumiem ar vārdiem un skaitļiem, noteicošais būs apzīmējums ar vārdiem.

1.10.5. Pretendents iesniedz parakstītu piedāvājumu. Ja piedāvājumu iesniedz personu grupa, pieteikumu paraksta visas personas, kas ietilpst personu grupā.

1.10.6. Ja piedāvājumu iesniedz personu grupa vai personālsabiedrība, piedāvājumā papildus norāda personu, kas konkursā pārstāv attiecīgo personu grupu vai personālsabiedrību, kā arī katras personas atbildības sadalījumu.

1.10.7.Ja pretendents iesniedz dokumentu kopijas, katra dokumenta kopija jāapliecina normatīvajos aktos noteiktajā kārtībā.

1.10.8. Pretendents sedz visas izmaksas, kas saistītas ar tā piedāvājumu sagatavošanu un iesniegšanu Pasūtītājam.

1.10.9. Iesniegtie piedāvājumi ir Pasūtītāja īpašums un netiek atdoti atpakaļ pretendentiem.

1.10.10. Elektroniskās kopijas iesniedzamas CD diska formātā ar sekojošu failu struktūru:

* <*pretendenta nosaukums*>/<*tehniskais piedāvājums*>/...
* <*pretendenta nosaukums*>/<*finanšu piedāvājums*>/...

1.10.11. Failu nosaukumos jāizmanto tikai latīņu alfabēta burti. Pieļaujami tikai sekojošu elektronisko dokumentu formāti:

* \*.doc (MS Word vai analogs);
* \*.xls (MS Excel vai analogs).

1.10.12. Tehnisko informāciju, bukletus, brošūras var iesniegt neiesietā veidā.

**2.****Informācija par iepirkuma priekšmetu**

**2.1. Iepirkuma priekšmeta apraksts un tā apjoms**

2.1.1. Iepirkuma priekšmets ir veidlapu iepirkums saskaņā ar Tehnisko specifikāciju (1.pielikums).

CPV kods: 22820000-4 (Veidlapas).

2.1.3. Obligātās prasības:

* + Veidlapu paraugi būs pieejami slimnīcas veidlapu noliktavā;
  + Veidlapas tiek izgatavotas uz papīra ar biezumu 80g/m2, izņemot atsevišķi uzrādītās;
  + Veidlapas tiek iepakotas polietilēna iepakojumā ar daudzuma norādi;
  + Veidlapu daudzumu iepakojumā, noteiks veicot pasūtījumu.

2.1.4. Pretendents nevar iesniegt piedāvājuma variantus. Pretendents drīkst iesniegt tikai 1 (vienu) piedāvājuma variantu.

2.1.5. Iepirkuma komisija izvēlas piedāvājumu ar viszemāko cenu no piedāvājumiem, kas atbilst Nolikuma prasībām un Tehniskajai specifikācijai (1.pielikums).

2.1.6. Pasūtītājs līguma izpildes laikā ir tiesīgs vienpusēji samazināt iepirkuma priekšmeta apjomu attiecīgi samazinot līguma summu.

2.1.7. Līguma izpildes termiņš ir 12 (divpadsmit) mēneši no iepirkuma līguma noslēgšanas dienas vai līdz pušu saistību pilnīgai izpildei.

2.1.8. Līguma izpildes vieta ir VSIA „Paula Stradiņa klīniskā universitātes slimnīca", adrese: Pilsoņu iela 13, Rīga.

2.1.9. Materiāli tiek piegādāti pēc rakstiska pieprasījuma (pa daļām) saskaņā ar Pasūtītāja pieprasīto daudzumu un sortimentu, 5 (piecu) dienu laikā no pasūtījuma saskaņošanas brīža.

**3. Prasības pretendentiem**

**3.1. Nosacījumi pretendenta dalībai konkursā**

3.1.1. Pasūtītājs izslēdz pretendentu no turpmākās dalības iepirkuma procedūrā, kā arī neizskata pretendenta piedāvājumu, ja uz to attiecas Publisko iepirkumu likumam 39.panta pirmās daļas izslēgšanas gadījumi.

3.1.2. Pretendents ir reģistrēts Komercreģistrā vai līdzvērtīgā reģistrā ārvalstīs.

3.1.3. Pretendentiem jābūt reģistrētiem, licencētiem vai sertificētiem atbilstoši normatīvo aktu prasībām.

3.1.4. Prasības, kas noteiktas 3.1.1.– 3.1.3.apakšpunktos, attiecas uz visām piegādātāju apvienībām kā pretendenta dalībniekiem, kā arī uz pretendenta apakšuzņēmējiem, ja tādi tiek piesaistīti līguma izpildē.

**3.2. Prasības attiecībā uz pretendenta saimniecisko un finansiālo stāvokli**

Pretendentam ir jāatbilst minimālajām finansiālajām, profesionālajām un tehniskajām prasībām. Ja pretendents šīm prasībām neatbilst, tā piedāvājums tiek noraidīts. Minimālās prasības attiecībā uz pretendenta saimniecisko un finansiālo stabilitāti, profesionālajām un tehniskajām iespējām, lai veiktu preču piegādi ir:

**Saimnieciskā un finanšu jomā**

3.2.1. Pretendenta 2011.gada finanšu apgrozījums par iepirkuma priekšmetu ir piedāvātas līgumcenas apjomā.

**Atbilstība profesionālās darbības veikšanai**

3.2.2. Pretendentam ir nepieciešamās atļaujas, licences vai sertifikāti atbilstoši normatīvo aktu prasībām (*ja nepieciešams*).

## Prasības pretendenta tehniskajām un profesionālajām spējām

3.2.3. Pretendents pēdējo 3 (trīs) gadu laikā ir piegādājis līdzīgas preces, Nolikuma 1.pielikumā norādītājām, dažādiem pasūtītājiem ES valstīs vai Latvijā.

3.2.4. Piedāvājumi, kuru iesniedzēji atbilst 3.1.1. vai 3.1.2.punktā noteiktajam vai neatbilst pārējām 3.punktā norādītajām pretendentu atlases prasībām, netiek izskatīti un turpmākajā Konkursa procedūrā nepiedalās.

**4. Iesniedzamie dokumenti**

**4.1. Pretendentu atlases dokumenti**

4.1.1. Pretendenta pieteikums dalībai atklātā konkursā (atbilstoši Nolikuma 2.pielikumam)/oriģināls/. Pieteikumu paraksta pretendenta vadītājs vai vadītāja pilnvarota persona.

Ja piedāvājumu iesniedz personu grupa, pieteikumā norāda personu grupas dalībniekus un pretendentu grupas pilnvaroto pārstāvi.

4.1.2. Latvijas Republikas Uzņēmuma reģistra vai līdzvērtīgas iestādes citā valstī izsniegtas reģistrācijas apliecības vai izziņa, kas apliecina, ka pretendents ir reģistrēts likumā noteiktajā kārtībā (apliecināta kopija).

4.1.3. Atļaujas, licences vai sertifikāti atbilstoši normatīvo aktu prasībām (*ja nepieciešams*).

4.1.4. Izziņa par kopējo finanšu apgrozījumu par 2011.gadu, ko parakstījis pretendenta vadītājs vai pilnvarotā persona (pievienojams pilnvaras oriģināls) /oriģināls/.

4.1.5. Informāciju par būtiskākajām veiktajām piegādēm ne vairāk kā trijos iepriekšējos gados, norādot summas, laiku un saņēmējus (*publiskas vai privātas personas*).

4.1.6. Tam pretendentam, kuram atbilstoši iepirkuma procedūras dokumentos noteiktajām prasībām un izvēles kritērijam tiks piešķirtas līguma slēgšanas tiesības 10 (desmit) darba dienu laikā pēc iepirkuma komisijas pieprasījuma jāiesniedz:

* izziņas oriģināls, ko ne agrāk kā 1 (vienu) mēnesi pirms piedāvājuma iesniegšanas dienas izdevis Valsts ieņēmumu dienests vai cita nodokļu administrācijas iestāde Latvijā vai līdzvērtīga nodokļu administrācijas iestāde citā valstī, kur pretendents reģistrēts, un kura apliecina, ka pretendentam nav nodokļu vai valsts sociālās apdrošināšanas obligāto iemaksu parādu.

4.1.7. Pretendentu atlases un kvalifikācijas dokumenti, kas minēti 4.1.2.– 4.1.6.punktos jāiesniedz visiem personu apvienības dalībniekiem, kā arī apakšuzņēmējiem, ja tādi tiek piesaistīti. Apakšuzņēmēji papildus iesniedz rakstisku apliecinājumu par gatavību piedalīties iepirkumā.

**4.2. Tehniskais piedāvājums**

4.2.1. Tehnisko piedāvājumu sagatavo saskaņā ar Tehniskajā specifikācijā (1.pielikums) noteiktajām prasībām. Tehnisko piedāvājumu iesniedz atbilstoši Nolikumam pievienotajai tehniskā piedāvājuma formai (3.pielikums).

4.2.2. Dokumentiem, kas nav sastādīti latviešu valodā, nepieciešams pievienot pretendenta paraksttiesīgās personas apliecinātu tulkojumu latviešu valodā.

4.2.3. Pretendentam piedāvājumam jāpievieno tehniskais piedāvājums, atbilstoši tehniskā piedāvājuma formai (3.pielikums), sagatavots elektroniskā veidā MS Office Excel formātā uz CD nesēja.

4.2.4. Iepirkuma komisija vērtēšanas gaitā var pieprasīt preču paraugus. Pretendentam pēc iepirkuma komisijas uzaicinājuma saņemšanas 3 (trīs) dienu laikā jāiesniedz preces paraugs atbilstoši Tehniskajā specifikācijā noteiktajām prasībām.

4.2.5. Iepirkuma komisijai ir tiesības patstāvīgi veikt iesniegto paraugu pārbaudi, lai noskaidrotu atbilstību tehniskajā specifikācijā izvirzītajām prasībām. Pretendentu iesniegtie paraugi var tikt mehāniski bojāti.

4.2.6. Piedāvājumam var pievienot bukletus, prospektus, brošūras un citus materiālus, kas precizē tehnisko informāciju un sniedz vizuālo priekšstatu par piedāvātajām precēm.

**4.3. Finanšu piedāvājums**

4.3.1. Finanšu piedāvājumā norāda kopējo cenu, par kādu tiks piegādātas Tehniskajai specifikācijai atbilstošas preces visā līguma darbības periodā. Finanšu piedāvājumu sagatavo atbilstoši Nolikumam pievienotajai finanšu piedāvājuma formai (4.pielikums).

4.3.2. Finanšu piedāvājumā piedāvātajā cenā iekļaujamas visas ar preces piegādi saistītās izmaksas, nodevas un nodokļi, kā arī visas ar to netieši saistītās izmaksas.

4.3.3. Finanšu piedāvājumā cenu norāda latos (LVL) **bez pievienotās vērtības nodokļa**.

4.3.4. Pretendentam piedāvājumam jāpievieno finanšu piedāvājums, atbilstoši finanšu piedāvājuma formai (4.pielikums), sagatavots elektroniskā veidā MS Office Excel formātā uz CD nesēja.

**5. Piedāvājumu izvēles kritēriji**

5.1. Iepirkuma komisija izvēlas piedāvājumu ar viszemāko cenu no piedāvājumiem, kas atbilst Nolikuma prasībām un Tehniskajai specifikācijai (1.pielikums).

5.2. Vērtējot piedāvājumu**,** komisija ņem vērā tā **kopējo cenu bez pievienotās vērtības nodokļa.**

**6. Iepirkuma līgums**

6.1. Pasūtītājs slēgs ar izraudzīto pretendentu iepirkuma līgumu, pamatojoties uz pretendenta iesniegto piedāvājumu, un saskaņā ar Nolikuma noteikumiem un iepirkuma līguma projektu (5.pielikums).

**7. Iepirkuma komisijas tiesības un pienākumi**

**7.1. Iepirkuma komisijas tiesības**

7.1.1. Pieprasīt, lai pretendents rakstiski izskaidro savā piedāvājumā ietverto informāciju, kā arī uzrāda iesniegto dokumentu kopiju oriģinālus, ja tas nepieciešams piedāvājuma izvērtēšanai. Pasūtītājs ir tiesīgs pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos.

7.1.2. Labot aritmētiskās kļūdas pretendentu finanšu piedāvājumos, informējot par to pretendentus.

7.1.3. Pieaicināt ekspertu piedāvājumu noformējuma pārbaudē, pretendentu atlasē, piedāvājumu atbilstības pārbaudē un vērtēšanā.

7.1.4. Izvēlēties nākamo piedāvājumu ar viszemāko cenu, ja izraudzītais pretendents atsakās slēgt iepirkuma līgumu ar Pasūtītāju.

**7.2. Iepirkuma komisijas pienākumi**

7.2.1. Nodrošināt Konkursa procedūras norisi un dokumentēšanu.

7.2.2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

7.2.3. Pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Nolikumu.

7.2.4. Vērtēt pretendentus un to iesniegtos piedāvājumus saskaņā ar Likumu, citiem normatīvajiem aktiem un šo Nolikumu, izvēlēties piedāvājumu vai pieņemt lēmumu par konkursa izbeigšanu, neizvēloties nevienu piedāvājumu.

**8. Pretendenta tiesības un pienākumi**

**8.1. Pretendenta tiesības**

8.1.1. Apvienoties grupā ar citiem pretendentiem un iesniegt vienu kopēju piedāvājumu.

8.1.2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

8.1.3. Piedalīties piedāvājumu atvēršanas sanāksmē.

**8.2. Pretendenta pienākumi**

8.2.1. Sagatavot piedāvājumus atbilstoši Nolikuma prasībām.

8.2.2. Sniegt patiesu informāciju par savu kvalifikāciju un piedāvājumu.

8.2.3. Sniegt atbildes uz iepirkuma komisijas pieprasījumiem par papildu informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai.

8.2.4. Iesniegt apliecinājumu par piedāvājuma derīguma termiņa un piedāvājuma nodrošinājuma termiņa pagarinājumu 5 (piecu) darba dienu laikā pēc iepirkuma komisijas rakstiska pieprasījuma, ja iepirkuma komisija pieņem lēmumu par Konkursa termiņa pagarinājumu un pretendents vēlas turpināt dalību iepirkuma procedūrā.

8.2.5. Segt visas izmaksas, kas saistītas ar piedāvājumu sagatavošanu un iesniegšanu.

Iepirkuma komisijas priekšsēdētājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ G.Bahs

**9. Pielikumu saraksts**

Nolikumam ir pievienoti 5 (pieci) pielikumi, kas ir tā neatņemamas sastāvdaļas:

1.pielikums. Tehniskā specifikācija.

2.pielikums. Pieteikums par piedalīšanos atklātā konkursā.

3.pielikums. Tehniskā piedāvājuma forma.

4.pielikums. Finanšu piedāvājuma forma.

5.pielikums. Līguma projekts.

**1.pielikums**

VSIA „Paula Stradiņa klīniskā universitātes slimnīca”

atklāta konkursa „**Veidlapu iepirkums**” nolikumam

identifikācijas Nr. SKUS 2013/09

**tehniskā specifikācija**

(saskaņā ar pievienoto pielikumu)

**2.pielikums**

VSIA „Paula Stradiņa klīniskā universitātes slimnīca”

atklāta konkursa „**Veidlapu iepirkums**” nolikumam

identifikācijas Nr. SKUS 2013/09

**Pieteikums par piedalīšanos atklātā konkursā**

**„Veidlapu iepirkums”,**

(ID Nr. SKUS 2013/09),

Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(pretendenta nosaukums)

nodokļu maksātāja reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(reģistrācijas numurs)

tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā (personas kods \_\_\_\_\_\_\_-\_\_\_\_\_\_\_)

(vadītāja vai pilnvarotās personas vārds, uzvārds)

**saskaņā ar atklāta konkursa nolikumu un ar šī pieteikuma iesniegšanu piesakās piedalīties atklātā konkursā „Veidlapu iepirkums”, (ID Nr. SKUS 2013/09), un apliecina, ka:**

1. apņemas ievērot atklāta konkursa nolikumu;

2. apliecina, ka pretendentam ir atbilstošs juridiskais statuss (atbilstoši normatīvo aktu prasībām pretendents ir reģistrēts, licencēts vai sertificēts), kurš atļauj piegādāt preces, par kuru piegādi ir iesniegts piedāvājums;

3. apliecina, ka uz pretendentu vai uz personu uz kuras iespējām pretendents balstās, nepastāv Publisko iepirkumu likuma 39.pantā norādītie pretendentu izslēgšanas nosacījumi;

4. apliecina, ka visas piedāvājumā sniegtās ziņas satur patiesu informāciju;

5. atzīst sava pieteikuma un piedāvājuma spēkā esamību **120 (viens simts divdesmit) kalendārās dienas** no piedāvājumu atvēršanas dienas, bet gadījumā, ja tiek atzīts par uzvarētāju – līdz attiecīgā iepirkuma līguma noslēgšanai;

6. apņemas (ja Pasūtītājs izvēlējies šo piedāvājumu) slēgt iepirkuma līgumu un izpildīt visus līguma pamatnosacījumus;

7. apņemas (ja Pasūtītājs izvēlējies šo piedāvājumu) veikt piegādi par kopējo cenu **Ls <summa cipariem> (norādīt summu vārdiem)** apmērā, bez pievienotās vērtības nodokļa (PVN).

8. Parakstot šo pieteikumu pretendents apliecina, ka **uz pretendentu vai uz personu uz kuras iespējam pretendents balstās, nepastāv Publisko iepirkumu likuma 39. pantā norādītie pretendentu izslēgšanas nosacījumi**:

* pretendents vai persona, kurai ir pretendenta pārstāvības tiesības vai lēmuma pieņemšanas vai uzraudzības tiesības attiecībā uz šo pretendentu, ar tādu tiesas spriedumu vai prokurora priekšrakstu par sodu, kurš stājies spēkā un kļuvis neapstrīdams un nepārsūdzams, ir atzīts par vainīgu noziedzīgā nodarījumā par izvairīšanos no nodokļu un tiem pielīdzināto maksājumu nomaksas, koruptīva rakstura noziedzīgos nodarījumos, krāpnieciskās darbībās finanšu jomā, noziedzīgi iegūtu līdzekļu legalizācijā vai līdzdalībā noziedzīgā organizācijā, izņemot gadījumus, ja no dienas, kad kļuvis neapstrīdams un nepārsūdzams attiecīgais tiesas spriedums, prokurora priekšraksts par sodu vai citas kompetentas institūcijas pieņemtais lēmums saistībā ar šajā punktā minētajiem pārkāpumiem, līdz Nolikuma 1.7.1.punktā minētajam piedāvājumu iesniegšanas termiņam ir pagājuši trīs gadi;
* pretendents ar tādu kompetentas institūcijas lēmumu vai tiesas spriedumu, kurš stājies spēkā un kļuvis neapstrīdams un nepārsūdzams, ir atzīts par vainīgu darba tiesību būtiskā pārkāpumā, kas izpaužas kā:
* viena vai vairāku tādu valstu pilsoņu vai pavalstnieku nodarbināšana, kuri nav Eiropas Savienības dalībvalstu pilsoņi vai pavalstnieki, ja tie Eiropas Savienības dalībvalstu teritorijā uzturas nelikumīgi, izņemot gadījumus, ja no dienas, kad kļuvis neapstrīdams un nepārsūdzams attiecīgais tiesas spriedums, prokurora priekšraksts par sodu vai citas kompetentas institūcijas pieņemtais lēmums saistībā ar šajā punktā minētajiem pārkāpumiem, līdz Nolikuma 1.7.1.punktā minētajam piedāvājumu iesniegšanas termiņam ir pagājuši trīs gadi;
* vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida darba līguma noslēgšanas, izņemot gadījumus, ja no dienas, kad kļuvis neapstrīdams un nepārsūdzams tiesas spriedums vai citas kompetentas institūcijas pieņemtais lēmums saistībā ar šajā punktā minētajiem pārkāpumiem, līdz Nolikuma 1.8.1.punktā minētajam piedāvājumu iesniegšanas termiņam ir pagājuši 18 mēneši;
* pretendents ar tādu kompetentas institūcijas lēmumu vai tiesas spriedumu, kurš stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumus, kad attiecīgā institūcija, konstatējot konkurences tiesību pārkāpumu, pretendentu ir atbrīvojusi no naudas soda vai ja no dienas, kad kļuvis neapstrīdams un nepārsūdzams tiesas spriedums vai citas kompetentas institūcijas pieņemtais lēmums saistībā ar šajā punktā minētajiem pārkāpumiem, līdz Nolikuma 1.7.1.punktā minētajam piedāvājumu iesniegšanas termiņam ir pagājuši 12 mēneši;
* ir pasludināts pretendenta maksātnespējas process, apturēta vai pārtraukta pretendenta saimnieciskā darbība, uzsākta tiesvedība par pretendenta bankrotu vai konstatēts, ka līdz vispārīgās vienošanās izpildes paredzamajam beigu termiņam pretendents būs likvidēts;
* pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvijā), ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 100 latus.

Pretendenta pārstāvja paraksts[[1]](#footnote-1): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta juridiskā un biroja adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta tālruņa numurs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta faksa numurs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pilnvarotā kontaktpersona (piegādes līguma izpildē): amats, vārds, uzvārds, tālr., e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_

**3.pielikums**

VSIA „Paula Stradiņa klīniskā universitātes slimnīca”

atklāta konkursa „**Veidlapu iepirkums**” nolikumam

identifikācijas Nr. SKUS 2013/09

**Tehniskā piedāvājuma forma[[2]](#footnote-2)**

(tai skaitā atbilstība Tehniskajā specifikācijā norādītajiem standartiem, saskaņā ar pievienoto pielikumu)

Paraksts[[3]](#footnote-3) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(uzņēmuma (uzņēmējsabiedrības) vadītājs vai pilnvarotais pārstāvis, paraksts, tā atšifrējums, zīmogs)

Pilns vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma tālruņa, faksa numuri, e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4.pielikums**

VSIA „Paula Stradiņa klīniskā universitātes slimnīca”

atklāta konkursa „**Veidlapu iepirkums**” nolikumam

identifikācijas Nr. SKUS 2013/09

**Finanšu piedāvājuma forma[[4]](#footnote-4)**

(saskaņā ar pievienoto pielikumu)

|  |  |  |  |  |
| --- | --- | --- | --- | --- |
|  |  | | | |
| **Veidlapas numurs** | **Veidlapas nosaukums** | **Paredzamais daudzums** | **Summa kopā Ls** | |
| **bez PVN** | **ar PVN** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  | **Kopā:** |  |  |  |

<*Piegādātāja nosaukums*>, reģ. Nr. <*reģistrācijas numurs*>, kopējā piedāvājuma cena bez pievienotās vērtības nodokļa (PVN) ir Ls <*summa*> (*summa vārdiem*) un PVN <*procentu likme*>% (<*procentu likme vārdiem*>) ir Ls <*summa*> (*summa vārdiem*). **Kopējā piedāvājuma summa ir Ls <*summa*> (*summa vārdiem*)**.

Paraksts[[5]](#footnote-5) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(uzņēmuma (uzņēmējsabiedrības) vadītājs vai pilnvarotais pārstāvis, paraksts, tā atšifrējums, zīmogs)

Pilns vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma tālruņa, faksa numuri, e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5.pielikums**

VSIA „Paula Stradiņa klīniskā universitātes slimnīca”

atklāta konkursa „***Veidlapu iepirkums***” nolikumam

identifikācijas Nr. SKUS 2013/09

***Projekts***

*(var tikt precizēts pie līguma saskaņošanas)*

Piegādātāja līguma Nr. \_\_\_\_\_\_\_\_

**PIEGĀDES LĪGUMS Nr.** SKUS<*līguma numurs*>/13

<*Līguma parakstīšanas vieta*> <*gads*>.gada <*datums*>. <*mēnesis*>

<*Pasūtītāja nosaukums*>, vienotais reģistrācijas Nr. <*reģistrācijas numurs*>, juridiskā adrese <*pilsēta, iela, pasta indekss, valsts*>, tās <*pilnvarotās personas amats, vārds, uzvārds*> personā, kura rīkojas saskaņā ar <*pilnvarojošā dokumenta nosaukums*>, turpmāk līguma tekstā saukts Pasūtītājs, no vienas puses, un

<*Piegādātāja nosaukums*>, vienotais reģistrācijas Nr. <*reģistrācijas numurs*>, juridiskā adrese <*pilsēta, iela, pasta indekss, valsts*>, tās <*pilnvarotās personas amats, vārds, uzvārds*> personā, kura rīkojas saskaņā ar <*pilnvarojošā dokumenta nosaukums*>, turpmāk līguma tekstā saukts Piegādātājs, no otras puses,

abi kopā un katrs atsevišķi turpmāk līguma tekstā saukti par Līdzējiem, pamatojoties uz <*Pasūtītāja nosaukums*> rīkotā atklātā konkursa *<atklāta konkursa nosaukums*>identifikācijas Nr. <*identifikācijas numurs*>, turpmāk līguma tekstā Konkurss,rezultātiem un *<Piegādātāja nosaukums>* iesniegto piedāvājumu, noslēdz šādu piegādes līgumu, turpmāk – Līgums:

1. **Līguma priekšmets**
   1. Piegādātājs saskaņā ar Pasūtītāja pasūtījumu un atbilstoši tehniskajā specifikācijā un izmaksu sadalījumā (1.pielikums) norādītajām precēm, apjomiem un izcenojumiem, kā arī atbilstoši citiem Līguma nosacījumiem piegādā Pasūtītājam, bet Pasūtītājs pieņem īpašumā <*preces nosaukums*>, (turpmāk – Prece), kas atbilst Piegādātāja iesniegtajam piedāvājumam Konkursā, un samaksā par atbilstoši Līguma noteikumiem piegādātājām Precēm.
   2. Preču nosaukumi, tehniskās specifikācijas, Preču cenas un daudzumi norādīti Līguma 1.pielikumā – „Tehniskā specifikācija un izmaksu sadalījums”.
   3. Piegādātājs un Pasūtītājs vienojas, ka Līgumā norādītais Preču apjoms ir plānotais piegādājamais apjoms un ka Pasūtītājs, ņemot vērā objektīvus apstākļus, var iegādāties Preces atbilstoši reālajai nepieciešamībai arī par nepilnu apjomu.
2. **Līguma summa**
   1. Kopējā samaksa par piegādātajām Precēm tiek noteikta **Ls <*summa*> (summa vārdiem)** (turpmāk – „Līguma summa”), tai skaitā līgumcena Ls <*summa*> (summa vārdiem) un pievienotās vērtības nodoklis (turpmāk – PVN) <*procentu likme*>% (<*procentu likme vārdiem*> procenti) Ls <*summa*> (summa vārdiem).
   2. Samaksas apmērs par Precēm tiek aprēķināts saskaņā ar izcenojumiem, kas norādīti Līguma pielikumā un nevar tikt palielināts visu Līguma darbības laiku.
   3. Līguma summa, noteikta, ievērojot Līguma pielikumā noteiktās cenas. Līguma summa (Preču cenas) ietver Preču piegādes izdevumus līdz Līgumā norādītajai piegādes vietai (t.sk. transporta), iepakojuma izmaksas, visus nodokļus un nodevas, kā arī citas izmaksas, kas attiecas uz Preču piegādi.
   4. Ja saskaņā ar normatīvajiem aktiem tiek grozīta Preču PVN nodokļa likme, Preču cenas un Līguma summa ar PVN tiek grozītas bez atsevišķas Līdzēju vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā. Preču cenas un Līguma summa bez PVN šādā kārtībā nevar tikt grozītas.
   5. Pasūtītājam ir tiesības vienpusēji samazināt piegādājamo Preču apjomu, attiecīgi samazinot Līguma summu.
3. **Norēķinu kārtība**
   1. Pēc Pasūtītāja pilnvarotās personas apstiprinātās Preču pavadzīmes saņemšanas no Piegādātāja, Pasūtītājs pārliecinās par Preču pavadzīmē uzrādīto pozīciju atbilstību Līgumam.
   2. Samaksa par Līguma 1.punktā noteiktajām Preču piegādēm tiek veikta Latvijas latos (LVL), pēc Līgumā noteiktā Preču apjoma saņemšanas, atbilstoši Līguma Pielikumā noteiktajām cenām, saskaņā ar Piegādātāja iesniegto Preču pavadzīmi, veicot pārskaitījumu uz rēķinā norādīto Piegādātāja bankas norēķinu kontu 90 (deviņdesmit) dienu laikā, pēc Līgumā noteiktajā kārtībā abpusējas preču pavadzīmes parakstīšanas dienas (datuma).
   3. Pasūtītājs neapmaksā Piegādātāja rēķinu un/vai nesedz Piegādātāja izmaksas, par kurām atbilstoši Līgumā noteiktajai kārtībai nav saņemta Preču pavadzīme.
   4. Par Preces apmaksas dienu tiek uzskatīta diena, kad Pasūtītājs ir pārskaitījis Preču pavadzīmē norādīto naudas summu uz Piegādātāja bankas norēķinu kontu, ko apliecina attiecīgais maksājuma uzdevums.
4. **Līguma darbības termiņš un Līguma grozīšanas kārtība**
   1. Līgums stājas spēkā no tā abpusējas parakstīšanas, t.i. **20\_\_\_. gada \_\_\_\_. \_\_\_\_\_\_\_\_\_\_\_\_\_\_\_\_** un ir spēkā līdz Līdzēju saistību pilnīgai izpildei, ievērojot Līguma nosacījumus.
   2. Līgums ir spēkā **1 (vienu) gadu** no Līguma abpusējas parakstīšanas dienas, t.i., līdz **20\_\_\_. gada \_\_\_\_\_. \_\_\_\_\_\_\_\_\_\_\_\_\_\_\_\_\_** vai līdz Līguma summas izpildīšanai.
   3. Līdzējiem ir tiesības vienpusēji atkāpties no Līguma 30 (trīsdesmit) kalendāra dienas iepriekš par to rakstiski brīdinot otru Līdzēju. Par brīdinājumu tiek uzskatīts rakstveidā noformēts un otram Līdzējam nosūtīts paziņojums.
   4. Pasūtītājam ir tiesības vienpusēji izbeigt Līgumu, nosūtot Piegādātājam rakstisku paziņojumu, ja iestājies vismaz viens no sekojošiem gadījumiem:
      1. ja Preces kvalitāte atšķiras no tehniskajā specifikācijā norādītās;
      2. Piegādātājs 30 (trīsdesmit) dienu laikā pēc Līgumā noteiktā piegādes termiņa iztecēšanas nav piegādājis Pasūtītājam Preces;
      3. Piegādātājs ir pieļāvis citu Līguma saistību izpildes nokavējumu vismaz 2 (divas) reizes Līguma ietvaros.
   5. Līguma noteikumi var tikt grozīti vai papildināti abiem Līdzējiem savstarpēji vienojoties. Visi Līguma grozījumi un papildinājumi, kas saistīti ar Līgumu, stājas spēkā pēc to noformēšanas rakstiski un abpusējas parakstīšanas, un tiek uzskatīti par Līguma neatņemamu sastāvdaļu.
5. **Piegādājamās preces kvalitāte**
   1. Piegādātājs apņemas piegādāt Līgumā minētās Preces jaunas un nelietotas, pienācīgā kvalitātē un atbilstošā iepakojumā.
   2. Precēm ir jābūt iepakotām tā, lai transportēšanas un glabāšanas laikā saglabātos nemainīga Preču kvalitāte.
   3. Bojātu, kā arī pasūtījumam neatbilstošu Preci Piegādātājs apmaina pret atbilstošu Preci 5 (piecu) darba dienu laikā no neatbilstošās Preces nodošanas Pasūtītājam. Izdevumus, kas saistīti ar Preču apmaiņu, sedz Piegādātājs.
   4. Līdz brīdim, kad Piegādātājs nodos Preces Pasūtītājam, visu risku par to, ja Preces iet bojā vai bojājas, nes Piegādātājs.
6. **Preču piegādes un saņemšanas kārtība**
   1. Preces tiek piegādātas Pilsoņu ielā 13, Rīgā, LV-1002 – Veidlapu noliktavā:

|  |  |
| --- | --- |
| **Norēķinu rekvizīti**: |  |
| Saņēmējs: | VSIA „Paula Stradiņa klīniskā universitātes slimnīca”,  nodokļu maksātāja reģ. Nr. 40003457109 |
| Saņemšanas adrese: | Rīga, Pilsoņu iela 13 |
| Banka: | AS „SEB banka” |
| Kods: | UNLALV2X |
| Konts: | LV93 UNLA 0003 0294 6714 4 |

* 1. Piegādātājs piegādā Preci 5 (piecu) dienu laikā, no Pasūtītāja veiktā pieprasījuma paziņojuma saņemšanas rakstiski, elektroniski vai pa faksu. Ja paziņojums tiek saņemts piektdien pēc plkst. 12.00, tad piegādes dienas sāk skaitīt no nākošās nedēļas pirmdienas.
  2. Pasūtītājs, pieņemot Preces, ir tiesīgs pārbaudīt Preču atbilstību un kvalitāti. Ja kāda no Precēm neatbilst Līguma noteikumiem, vai konstatēts iztrūkums, Pasūtītāja pilnvarots pārstāvis sastāda defektu aktu. Šajā gadījumā Pasūtītājs ir tiesīgs nepieņemt un neapmaksāt Preces.
  3. Piegādātājs ne vēlāk kā 5 (piecu) darba dienu laikā no akta sastādīšanas brīža novērš aktā konstatētos trūkumus par saviem līdzekļiem un maksā Pasūtītājam līgumsodu par Preču piegādes nokavējumu.
  4. Preces uzskatāmas par piegādātām un nodotām Pasūtītājam ar brīdi, kad Līdzēji (to pilnvaroti pārstāvji) parakstījuši Preču pavadzīmi.
  5. Piegādātājs nodrošina, ka Pasūtītājam tiek iesniegta atbilstoši tiesību normatīvajiem aktiem noformēta Preču pavadzīme. Preču pavadzīmē tiek uzrādītas piegādāto Preču cenas latos, PVN likme un kopējā cena ar PVN, Pasūtītāja Līguma datums un numurs.
  6. Pasūtītājs apliecina Preču saņemšanu ar Pasūtītāja pilnvarotās personas parakstu un zīmogu, norādot saņemšanas datumu uz Preču pavadzīmes attiecīgā eksemplāra. Pasūtītājs nepieņem apmaksai nepareizi vai nepilnīgi noformētus dokumentus.
  7. Pasūtītājs nepieņem Preces, kas tiek piegādātas bez Preču pavadzīmes.
  8. Īpašuma tiesības attiecībā uz Preci, pēc Preču piegādes saskaņā ar Preču pavadzīmi, pieder Pasūtītājam.
  9. Piegādātājs ir atbildīgs par piegādājamās Preces pilnīgas vai daļējas bojāejas vai bojāšanās risku līdz tās nodošanai Pasūtītājam.

1. **Līdzēju saistības**
   1. Pasūtītāja saistības:
      1. Pasūtītājs apņemas veikt Līgumā noteikto saistību izpildi saskaņā ar Līguma noteikumiem un Latvijas Republikas spēkā esošajiem tiesību normatīvajiem aktiem;
      2. Pasūtītājs apņemas sniegt Piegādātājam Līguma saistību izpildei nepieciešamo informāciju 1 (vienas) darba dienas laikā no Piegādātāja rakstiska (e-pasts, fakss) pieprasījuma saņemšanas brīža. Gadījumā, ja Pasūtītājs konstatē izmaiņas Piegādātājam sniegtajā informācijā, Pasūtītājam ir pienākums nekavējoties informēt par šīm izmaiņām Piegādātāju. Gadījumā, ja ir uzsākta Preces ražošana un Pasūtītājs maina pasūtījumu, tad Pasūtītājs sedz zaudējumus, kas radušies Piegādātājam Pasūtītāja vainas dēļ;
      3. Pasūtītājs apņemas veikt samaksu par Preci Līgumā noteiktajos termiņos un kārtībā;
      4. Pasūtītājs apņemas Piegādātājam nodrošināt pienācīgus apstākļus Preces piegādei;
      5. Pasūtītājs apņemas savlaicīgi veikt Piegādātāja piegādātās Preces pieņemšanu;
      6. Pasūtītājs apņemas izmantot Preci atbilstoši tās ekspluatācijas noteikumu prasībām.
   2. Piegādātāja saistības:
      1. Piegādātājs apņemas veikt Līgumā noteikto saistību izpildi saskaņā ar Līguma noteikumiem un Latvijas Republikas spēkā esošajiem tiesību normatīvajiem aktiem;
      2. Piegādātājam ir tiesības saņemt visu nepieciešamo informāciju no Pasūtītāja, kas nepieciešama Līguma saistību pienācīgai izpildīšanai;
      3. Piegādātājs apņemas veikt savlaicīgu Līguma pielikumā minēto Preču piegādi;
      4. Piegādātājs veic Preču piegādi ar savu transportu līdz Pasūtītāja noliktavai bez papildus samaksas;
      5. Piegādātājs ir atbildīgs par Preces atbilstību Latvijas Republikas normatīvo aktu prasībām;
      6. Piegādātājs apņemas Preces piegādes laikā, atrodoties Pasūtītāja telpās, ievērot Latvijas Republikā spēkā esošo darba drošības un ugunsdrošības noteikumu prasības;
      7. Piegādātājs uzņemas atbildību par zaudējumiem, kuri nodarīti Pasūtītājam un trešajām personām sakarā ar Līguma noteikumu pārkāpumu, ja Piegādātājs tajos vainojams;
      8. Piegādātājs garantē, ka piegādātā Prece ir jauna, nelietota, ir atbilstoša Līguma pielikumā norādītajai tehniskajai specifikācijai.
2. **Līdzēju atbildība**
   1. Par Preču nesavlaicīgu piegādi, Pasūtītājs ietur līgumsodu 0,05% (nulle komats nulle pieci procenti) apmērā no laikā nepiegādāto Preču vērtības par katru nokavēto piegādes dienu, bet ne vairāk kā 5% (pieci procenti) no laikā nepiegādāto Preču summas.
   2. Par piegādāto Preču nesavlaicīgu apmaksu, Pasūtītājs maksā līgumsodu 0,05% (nulle komats nulle pieci procenti) apmērā no termiņā nesamaksātās naudas summas par katru maksājuma kavējuma dienu, bet ne vairāk kā 5% (pieci procenti) no nokavētā maksājuma summas.
   3. Līdzēji ir savstarpēji atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī Līdzēja Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
   4. Līdzēji ir savstarpēji atbildīgi par Līguma nosacījumu godprātīgu un savlaicīgu izpildi.
   5. Līgumsoda samaksa neatbrīvo Līdzējus no Līguma izpildes un otrs Līdzējs var prasīt kā līgumsoda, tā arī Līguma noteikumu izpildīšanu.
   6. Līdzēji ir atbildīgi par to darbības/bezdarbības rezultātā otram Līdzējam nodarītajiem zaudējumiem.
3. **Nepārvaramas varas apstākļi**
   1. Līdzēji tiek atbrīvoti no atbildības par daļēju vai pilnīgu šajā Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma parakstīšanas un kurus Līdzēji nevarēja iepriekš paredzēt un novērst.
   2. Pie šādiem apstākļiem pieskaitāmi – ugunsnelaime, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības un to pieņemtie akti, kā arī citi apstākļi, kas neiekļaujas Līdzēju iespējamās kontroles un ietekmes robežās.
   3. Par nepārvaramas varas apstākli un saistību neizpildes vai nepienācīgas izpildes attaisnojumu nevar tikt atzīts piegādātāju un citu iesaistīto personu saistību neizpilde, vai nesavlaicīga izpilde.
   4. Tam Līdzējam, kurš atsaucas uz nepārvaramu, ārkārtēja rakstura apstākļu darbību, 3 (trīs) dienu laikā par tiem jāpaziņo otram Līdzējam, norādot iespējamo saistību izpildes termiņu.
   5. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) dienām, katram no Līdzējiem ir tiesības vienpusēji izbeigt Līgumu. Ja Līgums šādā kārtā tiek lauzts, nevienam no Līdzējiem nav tiesību pieprasīt no otra Līdzēja zaudējumu atlīdzību.
4. **Citi nosacījumi**
   1. Līdzēji apliecina un garantē, ka tiem ir visas nepieciešamās atļaujas un pilnvaras, lai slēgtu Līgumu un uzņemtos tajā noteiktās tiesības un pienākumus, kā arī iespējas veikt Līgumā noteikto pienākumu izpildi.
   2. Līdzēji vienojas, ka Līgums kopā ar tā pielikumu, kā arī Līguma izpildes laikā iegūtā informācija ir konfidenciāla, izņemot Līguma priekšmetu, termiņu, Līguma summu un Līdzējus, un šī informācija nedrīkst tikt izpausta trešajām personām. Šajā punktā noteiktie ierobežojumi neattiecas uz gadījumiem, kad kādam no Līdzējiem informācija ir jāpublisko saskaņā ar Latvijas Republikā spēkā esošiem tiesību normatīvajiem aktiem.
   3. Jebkuri grozījumi vai papildinājumi Līgumā jānoformē rakstiski un jāparaksta abiem Līdzējiem. Šādi grozījumi un papildinājumi ar to parakstīšanas brīdi kļūst par Līguma neatņemamu sastāvdaļu.
   4. Jautājumi, kas nav noteikti šajā Līgumā, tiek risināti saskaņā ar spēkā esošajiem Latvijas Republikas tiesību normatīvajiem aktiem.
   5. Līguma izpildes laikā radušos strīdus Līdzēji risina vienojoties vai, ja vienošanās nav iespējama, strīdu izskata tiesā Latvijas Republikas tiesību aktos noteiktajā kārtībā.
   6. Visas Līdzēju sarunas, vienošanās, sarakste un citas darbības, attiecībā uz Līguma noslēgšanu un Līguma priekšmetu, kas veiktas pirms Līguma noslēgšanas, zaudē juridisko spēku pēc Līguma parakstīšanas. Šis nosacījums neattiecās uz Konkursa nolikumu un Personu grupas (Pretendenta) iesniegto piedāvājumu.
   7. Kādam no Līguma noteikumiem zaudējot spēku tiesību normatīvo aktu izmaiņu gadījumā, Līgums nezaudē spēku tā pārējos punktos un šādā gadījumā Līdzējiem ir pienākums piemērot Līgumu spēkā esošo tiesību normatīvo aktu prasībām.
   8. Līgums ir saistošs Pasūtītājam un Piegādātājam, kā arī visām trešajām personām, kas likumīgi pārņem viņu tiesības un pienākumus.
   9. Ja kādam no Līdzējiem tiek mainīts juridiskais statuss, atrašanās vieta vai citi rekvizīti, tad tas nekavējoties paziņo par to otram Līdzējam.
   10. Pasūtītājs par pilnvaroto pārstāvi Līguma izpildes laikā nozīmē **sagādes daļas vadītāju Ainu Cibuļsku**, tālrunis **67069631**, fakss **67069339, e-pasts:** [**aina.cibulska@stradini.lv**](mailto:aina.cibulska@stradini.lv)**,** [**sagade@stradini.lv**](mailto:sagade@stradini.lv).
   11. Piegādātājs par pilnvaroto pārstāvi Līguma izpildes laikā nozīmē **\_\_\_\_\_\_\_\_\_\_\_\_\_\_**, tālrunis **\_\_\_\_\_\_\_\_\_\_\_\_\_**, fakss **\_\_\_\_\_\_\_\_\_\_\_\_**, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   12. Līdzēju pilnvarotie pārstāvji ir atbildīgi par Līguma izpildes uzraudzīšanu, tai skaitā, par Preču pieņemšanas un nodošanas organizēšanu, Preču pavadzīmes noformēšanu, iesniegšanu un parakstīšanu atbilstoši Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, defekta aktu parakstīšanu.
   13. Līgums sastādīts un parakstīts 2 (divos) identiskos eksemplāros latviešu valodā, katrs uz 5 (piecām) lapām, pa vienam eksemplāram katrai pusei. Abiem Līguma eksemplāriem ir vienāds juridiskais spēks.
5. **Līguma pielikumi**
   1. Līgumam pievienoti šādi pielikumi (Līguma 10.13.apakšpunktā norādītajā lapu skaitā nav iekļauts šajā Līguma punktā norādīto pielikumu lapu skaits):
      1. 1.pielikums – Tehniskā specifikācija izmaksu sadalījums uz <*lapu skaits*> (<*lapu skaits vārdiem*>) lapām.
6. **Līdzēju rekvizīti un paraksti**

|  |  |
| --- | --- |
| PASŪTĪTĀJS | PIEGĀDĀTĀJS |
| <*Pasūtītāja rekvizīti*> | <*Piegādātāja rekvizīti*> |

**1.pielikums**

20\_\_.gada \_\_\_. \_\_\_\_\_\_\_\_\_\_ piegādes līgumam Nr. SKUS\_\_\_\_\_/13

starp <*Piegādātāja nosaukums*> un <*Pasūtītāja nosaukums*>

**Tehniskā specifikācija un izmaksu sadalījums**

saskaņā ar Konkursa nolikumu

1. **Pieteikums jāparaksta personai, kas ir tiesīga pārstāvēt uzņēmumu vai viņa pilnvarotai personai (šādā gadījumā obligāti jāpievieno atbilstoša satura pilnvara)** [↑](#footnote-ref-1)
2. Elektroniski CD nesējā pievienota veidlapa MS Office Excel formātā. [↑](#footnote-ref-2)
3. Tehnisko piedāvājumu ir jāparaksta uzņēmuma vadītājam vai viņa pilnvarotai personai (šādā gadījumā obligāti jāpievieno pilnvara). [↑](#footnote-ref-3)
4. Elektroniski CD nesējā pievienota veidlapa MS Office Excel formātā. [↑](#footnote-ref-4)
5. Finanšu piedāvājumu ir jāparaksta uzņēmuma vadītājam vai viņa pilnvarotai personai (šādā gadījumā obligāti jāpievieno pilnvara). [↑](#footnote-ref-5)